gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8047, del 24-05-2017 (2017/3849)

Notificació de la sentència dictada en el procediment ordinari número 1307/2014.
--------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3849


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el procediment ordinari número 1307/2014. [2017/3849]  
Procediment: procediment ordinari - 001307/2014 € A.  
De: José Miró Herraiz i Asunción Bueno Marco.  
Procuradora: Nuria Juan Muñoz.  
Contra: Sito Inversiones, SL.  
Procurador/a: -  
En aquest procediment de judici verbal, seguit a instàncies de José Miró Herraiz i Asunción Bueno Marco frente a Sito Inversiones, SL, s'ha dictat la dispositiva que, literalment, és com segueix:  
  
«Dispositiva  
Estime parcialment la demanda interposada en nom de José Miró Herraíz i Asunción Bueno Marco, i declare la resolució del contracte de compravenda de data 24 de novembre de 2006 entre les parts, que hauran de tornar-se les prestacions rebudes en virtut del contracte resolt, i l'actora podrà retenir en concepte de danys i perjudicis l'import que resulte d'aplicar l'interés legal a les quantitats deixades d'ingressar des de la data de reclamació d'acord amb l'últim paràgraf del fonament jurídic d'aquesta resolució.  
No es fa imposició de costes.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs d'apel·lació s'ha d'interposar davant del tribunal que haja dictat la resolució que s'impugna, dins del termini de 20 dies comptador des de l'endemà de la notificació d'aquella. En la interposició del recurs l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna (art. 458 LEC).  
Així mateix, no s'admetrà si quan s'interposala part no acredita haver consignat en l'entitat banc de Santander i en el compte de dipòsits i consignacions número 4444 0000 42 9621-65 obert a nom d'aquest jutjat, amb referència a aquest procediment la quantitat de cinquanta (50) euros en concepte de dipòsit per a recórrer, d'acord amb la disposició addicional 15a de la Llei orgànica del poder judicial (introduïda per la LO 1/2009, de 3 de novembre).  
Tampoc no es donarà curs a l'apel·lació (tretes les exempcions previstes en l'article 4 de la Llei 10/2012, de 20 de novembre) si no es presenta el model de taxa 696 diligenciat telemàticament, de conformitat amb el que disposa l'Ordre ICP 3842/2012, que aprova el model d'autoliquidació. Aquesta és la sentència, que pronuncie, mane i firme.»  
  
I atés que el demandat, Sito Inversiones, SL, es troba en parador desconegut, s'expedeix aquest edicte a fi que valga de notificació de forma deguda.  
  
València, 17 de juny de 2016.- La lletrada de l'Administració de Justícia: Carmen Rodero Monrreal.
Diari Oficial de la Generalitat Valenciana


Sumari del DOGV 8029, del 28-04-2017 (2017/3549)

Informació pública de la modificació de la tarifa de subministrament domiciliari d'aigua a Catarroja.
-----------------------------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3549


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de la tarifa de subministrament domiciliari d'aigua a Catarroja.  
 [2017/3549]  
Per la Resolució de data 12 d'abril de 2017, del director general de Comerç i Consum, s'aprova la modificació de la tarifa de subministrament domiciliari d'aigua a Catarroja.  
  
Expedient: 796.048/032017.  
  
Tarifa que s'aprova  
  
Aigua potable   
   
Quota de servei Euros/mes  
Calibre Fins a 13 mm 2,314  
 15 mm 3,470  
 20 mm 5,781  
 25 mm 8,092  
 30 mm 11,559  
 40 mm 23,120  
 50 mm 34,676  
 65 mm 46,233  
 80 mm 57,794  
 100 mm 80,910  
 125 mm 127,142  
 Boca d'incendi 7,653  
   
Quota de consum   
 Límits mensuals Euros/m³  
Bloc I Fins a 7 0,325  
Bloc II Entre 8 i 14 0,454  
Bloc III Més de 14 0,868  
   
Conservació de comptador Euros/mes  
Calibre Fins a 13 mm 0,704  
 15 mm 1,054  
 20 mm 1,756  
 25 mm 2,455  
 30 mm 3,508  
 40 mm 7,015  
 50 mm 10,524  
 65 mm 14,027  
 80 mm 17,535  
 100 mm 24,547  
 125 mm 38,573  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
  
Cosa que es fa pública perquè se'n prenga coneixement.  
  
València, 26 d'abril de 2017.- La gerent: Gloria Fayos Miñana.
Diari Oficial de la Generalitat Valenciana


Sumari del DOGV 8100, del 07-08-2017 (2017/7157)

Bases del procés selectiu per a proveir un lloc de treball de lletrat/ada, per carrera vertical i per mitjà de concurs específic de mèrits.
-------------------------------------------------------------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7157


Data del document
:   20-07-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * concurs administratiu

Bases del procés selectiu per a proveir un lloc de treball de lletrat/ada, per carrera vertical i per mitjà de concurs específic de mèrits. [2017/7157]  
En el Butlletí Oficial de la Província d'Alacant número 136, de 18 de juliol de 2017, així com en la pàgina web i en el tauler d'anuncis de l'Ajuntament de Benidorm, s'han publicat íntegrament les bases que han de regir el procés selectiu per a proveir un lloc de treball de lletrat de l'Ajuntament de Benidorm, per carrera vertical i per mitjà de concurs específic de mèrits.  
Les instàncies es presentaran en el Registre General d'aquest ajuntament o a través de qualsevol mitjà previst en la normativa reguladora del procediment administratiu comú, en el termini de 10 dies hàbils a partir de l'endemà de la publicació de l'edicte.  
Els successius anuncis relatius a la convocatòria, quan siguen procedents, de conformitat amb les bases, es publicaran en el tauler d'edictes i la pàgina web de l'Ajuntament.  
  
Benidorm, 20 de juliol de 2017.- El regidor delegat de Recursos Humans: Jesús Carrobles Blanco.
Diari Oficial de la Generalitat Valenciana


Sumari del DOGV 8082, del 12-07-2017 (2017/6200)

RESOLUCIÓ d'11 d'abril de 2017, de la Presidència de la Generalitat, de concessió de distincions en matèria de protecció civil de la Generalitat a José Enrique Martín Enríquez.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8082

Data del DOGV
:   12-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6200


Data del document
:   11-04-2017

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * distinció honorífica

RESOLUCIÓ d'11 d'abril de 2017, de la Presidència de la Generalitat, de concessió de distincions en matèria de protecció civil de la Generalitat a José Enrique Martín Enríquez. [2017/6200]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els seus articles 7, 8 i 9, després de la proposta de concessió de la distinció efectuada per M.ª Victoria Amat Llombart, en la seua condició de secretària general de l'Ajuntament de Turís, per a José Enrique Martín Enríquez, agent de la Guàrdia Civil, resolc:  
  
  
Primer  
Concedir la Medalla al Mèrit de Protecció Civil, en la seua categoria d'Or, a José Enrique Martín Enríquez, per la seua labor en matèria de protecció civil i emergències, al rescatar un home en una situació d'emergència per temporal i fortes pluges a Turís, amb una actuació meritòria, per excedir-se notòriament del nivell de compliment dels seus deures cívics, i per l'eficàcia dels seus resultats, que denoten una especial dedicació al proïsme.  
  
Segon  
En compliment del que estableix l'article 12 del Decret 150/2014, de 19 de setembre, s'inscriurà la present distinció honorífica en el Registre de Distincions de la Generalitat en matèria de protecció civil, dependent de la Direcció General de l'Agència Valenciana de Seguretat i Resposta a les Emergències.  
  
L'Eliana, 11 d'abril de 2017.- El president de la Generalitat, p. d. (Ap. 5é R 12.02.2016; DOGV 17.02.2016), el director general de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 8078, del 06-07-2017 (2017/5382)

Notificació de la interlocutòria dictat en el rotlle d'apel·lació número 203/2017.
----------------------------------------------------------------------------------

### Dades del document

Número de DOGV
:   8078

Data del DOGV
:   06-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5382


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictat en el rotlle d'apel·lació número 203/2017. [2017/5382]  
La Secció Sisena de l'Audiència Provincial de València ha dictat, en el rotlle d'apel·lació número 203/2017, la interlocutòria que té l'encapçalament i la part dispositiva que són com segueix:  
  
«Poder judicial  
Audiència Provincial de València  
Secció Sisena   
Rotlle número 203/2017  
Interlocutòria número 187  
President: Vicente Ortega Llorca.  
Magistrades: María Mestre Ramos i M.ª Eugenia Ferragut Pérez.  
València, 16 de maig de 2017  
La Secció Sisena de l'Audiència Provincial de València, integrada per les persones indicades al marge, ha vist aquest recurs d'apel·lació interposat contra la interlocutòria de data 15 de desembre de 2016, dictada en la peça d'oposició al judici d'execució de títols no judicials número 764/2016, del Jutjat de Primera Instància número 4 de València.  
  
Han sigut parts en el recurs, com a apel·lant, l'executant demandada d'oposició, Banco Popular Español, SA, representada per la procuradora Paula Carmen Calabuig Villalba i defesa per l'advocat Vicente Fernández Gómez, i, com a apel·lats, l'executat demandant d'oposició, Manuel Martínez Rovira, representat pel procurador Ignacio Montes Reig i defés per l'advocat Luis Montes Reig, i les coexecutades, Gestión Campo Olivar, SL, i Esal Servicio Empresarial, SL, no comparegudes.  
  
És ponent Vicente Ortega Llorca, el qual expressa el parer del tribunal.  
Part dispositiva  
Desestimem el recurs interposat pel Banco Popular Español, SA.  
Confirmem la interlocutòria apel·lada.  
Imposem a la recurrent les costes d'aquesta alçada.  
Doneu al dipòsit que s'ha constituït per a recórrer la destinació prevista en la disposició addicional 15a de la Llei orgànica del poder judicial.  
Aquesta interlocutòria és ferma.»  
  
I perquè es publique en el Diari Oficial de la Comunitat Valenciana, a fi de notificar-la a la part incompareguda, Gestión Campo Olivar, SL.  
  
  
València, 14 de juny de 2017.- El lletrat de l'Administració de Justícia: Teodoro-Jesús García García.
Diari Oficial de la Generalitat Valenciana


Sumari del DOGV 8018, del 10-04-2017 (2017/2945)

Informació pública de la modificació de tarifes de clavegueram a Rafelbunyol i polígon industrial.
--------------------------------------------------------------------------------------------------

### Dades del document

Número de DOGV
:   8018

Data del DOGV
:   10-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2945


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifes de clavegueram a Rafelbunyol i polígon industrial. [2017/2945]  
S'informa perquè se'n prenga coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació a l'Ajuntament de Rafelbunyol de data 20 de febrer de 2017, és procedent actualitzar la tarifa de clavegueram a la població esmentada.  
  
  
Clavegueram Població Polígon industrial  
Quota de servei Euros/mes Euros/mes  
 1,697 5,087  
  
Quota de consum Euros/m³ Euros/m³  
 0,058 0,227  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 5 d'abril de 2017.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8201, del 29-12-2017 (2017/12903)

RESOLUCIÓ de 27 de desembre de 2017, del director gerent de la Fundació per al Foment de la Investigació Sanitària i Biomèdica de la Comunitat Valenciana (FISABIO), per la qual es fa pública l'oferta d'ocupació pública de la Fundació per al Foment de la Investigació Sanitària i Biomèdica de la Comunitat Valenciana (FISABIO) per a l'any 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8201

Data del DOGV
:   29-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/12769


Data del document
:   27-12-2017

Organisme emissor
:   Fundació per al Foment de la Investigació Sanitària i Biomèdica de la Comunitat Valenciana

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 27 de desembre de 2017, del director gerent de la Fundació per al Foment de la Investigació Sanitària i Biomèdica de la Comunitat Valenciana (FISABIO), per la qual es fa pública l'oferta d'ocupació pública de la Fundació per al Foment de la Investigació Sanitària i Biomèdica de la Comunitat Valenciana (FISABIO) per a l'any 2017. [2017/12481]  
Havent estat autoritzada l'oferta d'ocupació pública de la Fundació per al Foment de la Investigació Sanitària i Biomèdica de la Comunitat Valenciana (FISABIO) per a l'any 2017, per la Direcció General de Pressupostos de la Conselleria d'Hisenda i Model Econòmic el 26 de desembre de 2017, i de conformitat amb l'article 36 de la Llei 14/2016, de 30 de desembre, de pressupostos de la Generalitat per a l'exercici 2017, i amb l'article 19 de la Llei 3/2017, de 27 de juny, de pressupostos generals de l'Estat per a l'any 2017.  
  
Núm. RLT Denominació Categoria Torn lliure Total  
28 Director/a de Departament II. Innovació Llicenciatura o equivalent 1 1  
47 Asistent/a de direcció Llicenciatura o equivalent 1 1  
68 Àrea Assistencial. Metge/Metgessa oftalmologia Grau en medicina amb especialitat en oftalmologia 1 1  
  
  
  
Els processos selectius derivats d'aquesta oferta pública d'ocupació seran convocats per la Fundació per al Foment de la Investigació Sanitària i Biomèdica de la Comunitat Valenciana (FISABIO) i publicats en el Diari Oficial de la Generalitat Valenciana en el termini màxim de dos anys.  
  
València, 27 de desembre de 2017.- El director gerent: José Antonio Manrique Martorell.
Diari Oficial de la Generalitat Valenciana


Sumari del DOGV 8154, del 23-10-2017 (2017/8787)

Informació pública de la convocatòria per a la provisió d'una butaca d'acadèmic de número.
------------------------------------------------------------------------------------------

### Dades del document

Número de DOGV
:   8154

Data del DOGV
:   23-10-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8787


Organisme emissor
:   Reial Acadèmia de Medicina de la Comunitat Valenciana

Tipus de document
:   Anunci

Informació pública de la convocatòria per a la provisió d'una butaca d'acadèmic de número.  
 [2017/8787]  
Per un acord d'aquesta Reial Acadèmia, en la sessió ordinària celebrada el dia 28 de setembre de 2017, es convoca la provisió d'una butaca d'acadèmic de número adscrit a Clínica Quirúrgica i les seues especialitats, de Medicina i Cirurgia Oral i Maxil·lofacial. Està reservat a metges amb grau de Doctor en Medicina i Cirurgia amb residència en qualsevol lloc de la Comunitat Valenciana.  
Segons el que disposa l'article 9 del reglament de la corporació, els aspirants hauran de complir les següents condicions.  
Primera: ser espanyol.  
Segona: estar en possessió del grau de Doctor.  
Tercera: comptar amb deu anys com a mínim d'exercici professional.  
Quarta: haver-se distingit amb publicacions originals d'importància i sobre temes que corresponguen a la vacant a què aspiren, o tindre una pràctica de reconegut prestigi.  
Les propostes hauran d'anar firmades per tres acadèmics de número, així com la relació de mèrits i publicacions dels interessats, i un exemplar de les més destacades.  
Haurà d'acreditar-se amb certificat acadèmic el ser doctor, excepte els catedràtics o professors titulars d'universitat que puguen ser proposats. En cap cas s'admetran solucions directes. Els impresos que han de presentar-se en la secretaria de la corporació acadèmica es troben a disposició dels acadèmics de número en la dita secretaria.  
  
El termini de presentació de les propostes serà de trenta dies a partir de l'endemà del dia que aparega aquesta convocatòria en el Diari Oficial de la Generalitat Valenciana.  
  
València, 5 d'octubre de 2017.- El president: Antonio Llombart Bosch.
Diari Oficial de la Generalitat Valenciana


Sumari del DOGV 8173, del 20-11-2017 (2017/10216)

RESOLUCIÓ de 10 de novembre de 2017, de la Universitat d'Alacant, per la qual nomena José Ramón Verdú Faraco catedràtic d'universitat en l'àrea de coneixement de Zoologia.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10946


Data del document
:   10-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 10 de novembre de 2017, de la Universitat d'Alacant, per la qual nomena José Ramón Verdú Faraco catedràtic d'universitat en l'àrea de coneixement de Zoologia. [2017/10215]  
De conformitat amb la proposta elevada per la comissió nomenada per a jutjar la plaça de catedràtic/a d'universitat (DF02760), convocada per Resolució de 26 de juliol de 2017 (BOE 14.08.2017), de l'àrea de coneixement de Zoologia, Departament de Ciències Ambientals i Recursos Naturals, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
Nomenar José Ramón Verdú Faraco, amb document nacional d'identitat número 93113415B, catedràtic/a d'universitat de l'àrea de coneixement de Zoologia, adscrita al Departament de Ciències Ambientals i Recursos Naturals.  
  
Contra aquesta resolució, que esgota la via administrativa, pot la persona interessada interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 10 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8034, del 08-05-2017 (2017/3052)

Aprovació definitiva de la relació de llocs de treball per a l'any 2017.
------------------------------------------------------------------------

### Dades del document

Número de DOGV
:   8034

Data del DOGV
:   08-05-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/3052


Data del document
:   04-04-2017

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * personal
    * concurs administratiu

Aprovació definitiva de la relació de llocs de treball per a l'any 2017. [2017/3052]  
El Ple de l'Ajuntament, en sessió celebrada el 24 de novembre de 2016, va aprovar inicialment la relació de llocs de treball d'aquest ajuntament per a l'exercici 2017, que es va publicar en el Butlletí Oficial de la Província de València número 233, de 2 de desembre de 2016, i en el tauler d'anuncis de l'Ajuntament en data 2 de gener de 2017.  
  
Havent transcorregut el termini de quinze dies d'exposició al públic, sense que s'hagen presentat reclamacions, es considera definitivament aprovat sense necessitat d'ulterior acord, i es procedeix a la publicació de la seua aprovació definitiva.  
  
La Pobla de Vallbona, 4 d'abril de 2017.- L'alcalde president: Josep Vicent Garcia i Tamarit.